[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.9.2008

COM(2008) 564 végleges

8. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

8. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1525/2007/EK, Euratom tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2008. évi általános költségvetés 8. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Gyors reagálás a fejlődő országok élelmiszerár-emelkedésére 4

3. Konzuli együttműködés 5

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 6

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai külön, a SEI-BUD rendszeren keresztül kerülnek továbbításra. A szakaszonkénti bontású kiadási kimutatás változásainak angol nyelvű változata tájékoztatásul költségvetési mellékletként csatolva található.

1. BEVEZETÉS

Ez az előzetes tervezet a 2008. évi költségvetés 8. sz. módosításáról a következő elemeket tartalmazza:

- Új költségvetési jogcímcsoport (21 02 03. – Gyors reagálás a fejlődő országok élelmiszerár-emelkedésére) létrehozása. A Bizottság 750 millió EUR kötelezettségvállalási előirányzat tartalékba történő beállítását javasolja. Kifizetési előirányzatot nem igényeltek.

- Új költségvetési jogcímcsoport (19 06 06. – Konzuli együttműködés) létrehozása. A Bizottság azt javasolja, hogy e pillanatban a kötelezettségvállalási előirányzatokat és a kifizetési előirányzatokat egyaránt „pro memoria” (p.m.) bejegyzéssel lássák el.

2. GYORS REAGÁLÁS A FEJLőDő ORSZÁGOK ÉLELMISZERÁR-EMELKEDÉSÉRE

A 2007. és 2008. évi élelmiszerár-növekedés kedvezőtlen hatásait számos fejlődő ország, illetve azok lakossága megérezte. Emberek millióinak szegénysége súlyosbodott, és veszélybe kerültek a millenniumi fejlesztési célok megvalósítása terén a közelmúltban elért eredmények. Ráadásul az emelkedő élelmiszerárak számos országban zavargásokat, feszültséget és bizonytalanságot okoztak, melyek több év politikai, fejlesztési és békefenntartási erőfeszítéseit sodorják veszélybe.

A magas mezőgazdasági árak ugyanakkor a 2008. évi közösségi költségvetésben a piachoz kapcsolódó mezőgazdasági kiadások csökkenését, a 2009. évi költségvetés tekintetében pedig a pénzügyi keret 2. fejezetén belül alacsonyabb becsléseket eredményeztek. A jelenlegi becslések szerint jelentős mozgástér marad e fejezeten belül 2008-ban, és csekélyebb mértékben 2009-ben.

A június 19–20-i Európai Tanács következtetései szerint fejlesztési együttműködési és humanitárius segítségnyújtási fellépésre van szükség az Európai Unió részéről[3]. Az Európai Tanács üdvözölte a Bizottság azon szándékát, hogy javaslatot nyújt be egy olyan új alap vonatkozásában, amely a jelenlegi többéves pénzügyi kereten belül támogatná a mezőgazdaságot a fejlődő országokban, és kijelentette, hogy az EU támogatni fogja a fejlődő országokban a mezőgazdasági ellátás vonatkozásában hozott határozott válaszlépéseket, különösen a szükséges mezőgazdasági inputanyagok finanszírozása és a piaci alapú kockázatkezelési eszközök használatához nyújtott segítség révén. A Tanács azt is kijelentette, hogy a válaszadási stratégiával kapcsolatban az Unió szoros együttműködést fog folytatni az Egyesült Nemzetek Szervezetével és más nemzetközi szervezetekkel, és igazodni fog a partnerországok saját szakpolitikáihoz és stratégiáihoz.

Az Európai Bizottság 2008. július 18-án fogadta el a fejlődő országok gyorsan emelkedő élelmiszeráraihoz kapcsolódó gyorsreagálási eszköz (a továbbiakban: az eszköz) létrehozásáról szóló rendeletjavaslatot[4]. A Bizottság javasolja, hogy a többéves pénzügyi keret 2. fejezetén belül a fennmaradó mozgástér egy részét a leginkább érintett fejlődő országok javára használják fel 2008-ban és 2009-ben. Az eszközt nemzetközi és regionális szervezeteken keresztül hajtanák végre, és elsősorban a fejlődő országok mezőgazdaságát támogatná a termelés növelésének lehetővé tételével. Abban is segíteni fogja ezeket az országokat, hogy gyorsan enyhítsék a magas élelmiszerárak legszegényebbekre gyakorolt negatív hatásait. A rendelet két évig (2008–2009) lesz hatályban, az erre az időszakra végrehajtásra javasolt teljes pénzügyi referenciaösszeg pedig 1 milliárd EUR.

Ebből az összegből 750 millió EUR a 2008. évi költségvetésben, 250 millió EUR pedig a 2009. évi költségvetésben szerepel majd.

A Bizottság ezért a 21 02 03. – Gyors reagálás a fejlődő országok élelmiszerár-emelkedésére költségvetési tétel létrehozását javasolja, amelynek kötelezettségvállalási előirányzata 750 millió EUR a tartalékban, a jogalap elfogadásától függően. A jogalap elfogadásának valószínű ütemezése miatt (2008 vége felé) 2008-ra nem terveznek kifizetési előirányzatot.

3. KONZULI EGYÜTTMűKÖDÉS

Az Európai Unió intézményei és a tagállamok – a harmadik országokban előforduló súlyos válságok növekvő jelentősége és gyakorisága miatt – a válsághelyzetekre való reagálási képesség megerősítésének áttekintését kezdeményezték, a konzuli együttműködés területét is beleértve. A Tanács által 2006 júniusában elfogadott, az uniós polgárok számára harmadik országokban nyújtott konzuli védelemről szóló iránymutatás[5] előírja, hogy a „Bizottság delegációit be kell vonni a veszélyhelyzeti intézkedési terv kialakításába. A Bizottság delegációi/képviseletei az elnökség kérésére és adott esetben természetesen logisztikai támogatást nyújthatnak a tagállamok képviseleteinek, különösen válsághelyzetekben.”

Az Európai Közösséget létrehozó szerződés 20. cikke alapján, amely a tagállama által harmadik országokban nem képviselt uniós polgárok védelméről szól, valamint az Európai Unióról szóló szerződés 20. cikke alapján, amely biztosítja a Bizottság delegációinak részvételét az Európai Közösséget létrehozó szerződés cikkének végrehajtása során, a lehetséges műveletek magukba foglalhatják például személyzet, irodahelyiség vagy anyagok tagállami konzulátusok rendelkezésére bocsátását; közlekedési eszköz, anyagok vagy helyiség bérlésében való részvételt; illetve a logisztikai támogatást.

Mivel e műveletek túlléphetnek a delegációk igazgatási támogatási kiadásainak felhasználási lehetőségein, amelyek szigorúan csak a delegációk működésére korlátozódnak, a Bizottság a költségvetési rendelet 49. cikke (6) bekezdésének d) pontja – a Szerződések által a Bizottságra ruházott különös hatáskörök – alapján olyan külön költségvetési tétel (19 06 06. – Konzuli együttműködés) létrehozását javasolja, amely lehetővé tenné a lehetséges működési kiadások finanszírozását az európai polgárok számára.

E lehetséges kiadáshoz szükséges éves összeg korlátozott lenne (50 000 EUR és 500 000 EUR között), és harmadik országokban végrehajtott műveletek fedezésére szolgálna.

A Bizottság azt javasolja, hogy a kötelezettségvállalási és kifizetési előirányzatok tekintetében egyaránt „pro memoria” (p.m.) bejegyzéssel lássák el a költségvetési tételt. Szükség esetén átcsoportosítást lehet végrehajtani a 19 06. – Válsághelyzetekre való reagálás és a biztonságot veszélyeztető globális fenyegetések alcímen belül.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2008. évi pénzügyi keret | Az 1–4/2008. sz. költségvetés-módosítást és az 5–7/2008. sz. előzetes költségvetés-módosítási tervezetet magában foglaló 2008. évi költségvetés | 8/2008. sz. előzetes költségvetés-módosítási tervezet | Az 1–4/2008. sz. költségvetés-módosítást és az 5–8/2008. sz. előzetes költségvetés-módosítási tervezetet magában foglaló 2008. évi költségvetés |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Kohézió a növekedésért és foglalkoztatásért |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Összesen | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Fennmaradó mozgástér[6] | | |-188 948 720 | | | |-188 948 720 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Összesen | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Fennmaradó mozgástér | | |3 628 284 462 | | | |2 878 284 462 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |747 000 000 | |730 274 000 |533 196 000 | | |730 274 000 |533 196 000 | |3b. Uniós polgárság |615 000 000 | |888 034 197 |981 444 203 | | |888 034 197 |981 444 203 | | Összesen | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Fennmaradó mozgástér[7] | | |16 883 000 | | | |16 883 000 | | | 4. AZ EU MINT GLOBÁLIS SZEREPLŐ[8] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Fennmaradó mozgástér | | | -70 000 000 | | | | -70 000 000 | | | 5. IGAZGATÁS[9] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Fennmaradó mozgástér | | | 177 474 545 | | | | 177 474 545 | | | 6. ELLENTÉTELEZÉS | 207 000 000 | |206 636 292 | 206 636 292 | | |206 636 292 | 206 636 292 | | Fennmaradó mozgástér | | | 363 708 | | | | 363 708 | | | ÖSSZESEN | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Fennmaradó mozgástér | | | 3 564 056 995 | 9 573 450 956 | | | 2 814 056 995 | 9 573 450 956 | |

[1] HL L 343., 2007.12.27., 9. o.

[2] HL L 248., 2002.9.16., 1. o.

[3] Az Európai Unió Tanácsának 2008.06.20.-i 11018/08. számú dokumentuma.

[4] COM(2008) 450., 2008.7.18.

[5] Az Európai Unió Tanácsának 2006.6.16.-i 10109/2/06-os dokumentuma.

[6] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF). A rugalmassági eszközt 200 millió EUR értékben mobilizálták.

[7] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[8] A 4. fejezet 2008. évi fennmaradó mozgástere nem veszi figyelembe a sürgősségi segélyre képzett tartalékot. A rugalmassági eszközt 70 millió EUR értékben mobilizálták.

[9] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.